දඹදෙණිය යුගයේ රජකම් කළ දෙවන පරාක්‍රමබාහු රජතුමාගේ ළමාවිය ඇසුරු කරගනිමින් ආචාර්ය සෝමරත්න දිසානායක නිර්මාණය කළ අති දැවැන්ත සිනමා කෘතිය ‘සිරි පැරකුම්’ එළඹෙන මැයි මාසයේ මුල සතියේ සිට ඊ. ඒ. පී. මණ්ඩලයේ තිරගතවීමට නියමිතය.ජනප්‍රවාදය ඇසුරෙන් සෝමේ විසින් තිරරචනය කළ මෙහි නිෂ්පාදන බරපැන රේණුකා බාලසූරිය ගෙන්ය.සෝමෙ - රේණු යුවළ පළමුවරට තිරයට ගෙන එන ඓතිහාසික කතාපුවතක් රැගත් චිත්‍රපටය වන ‘සිරි පැරකුම්’ පැරකුම් කුමරු සැබවින්ම ජීවත්වූ දඹදෙණිය ප්‍රදේශයේම රූගත කොට තිබීම විශේෂත්වයකි.පෙර චිත්‍රපටයන්හි මෙන්ම සෝමෙ රේණුකා මෙම සිනමා පටය ඔස්සේ ද නව පරපුරක් හෙළ සිනමාවට හඳුන්වා දෙයි.